TalTechi suur Linnakupidu
- Aeg:13.09.19 - 14.09.19
- Koht: Tallinna Tehnikaülikooli linnak
TalTechi Linnakupidu tuleb taas! Maagiline kuupäev reede, 13. september toob tehnikaülikooli linnakusse kokku kõige ägedamad üliõpilased, töötajad, vilistlased ja koostööpartnerid. Tegevusi jagub hommikust õhtuni ja õhtust lausa järgmise hommikuni välja!
LINNAKUPEO AJAKAVA
12.00-21.00 Vilistlaste kokkutulekud
Kutsu enda kursus kokku ja tulge oma Alma Materile jälle külla. TalTech on abiks ruumide leidmise, kohvilaua ja muude organisatoorsete küsimustega. Vilistaste kokkutuleku korraldamise ja juba toimuvate kokkutulekute kohta ilmub siia peagi info.
12.00-18.00 Avatud laborid
Tehnikaülikoolis on palju kaasaegseid ning kõrgtehnoloogilisi laboreid, mis on üldiselt avatud ainult õppe- ja teadustööks, kuid ülikooli aastapäeva ja linnakupeo puhul on kõigil huvilistel võimalus laboreid külastada ning teadlastelt nii kasutus- kui koostöövõimaluste kohta täpsemat infot uurida. Linnakupeol saab laboritega tutvuda kell 12-18. Avatud laborite nimekiri tuleb peagi!
14.00-18.00 Linnakus orienteerumine
TalTechi linnak on viimastel aastatel jõudsalt arenenud ning võitnud ka mitmeid rahvusvahelisi konkursse. Tegemist pole sportliku võistluse, vaid meelelahutusliku tuuriga – tule üksi või seltskonnaga; vaata, milline on linnak täna, ja meenuta, milline see oli Sinu õpingute ajal! Orienteerumisel jõuad ka kohtadesse, kuhu muidu naljalt ei satu, näiteks rektori kabinetti. Kõik finišeerijad saavad kirjutada oma nime, muljed või head soovid „logiraamatusse“ ning auhinnaks mõnusa meene. Raja läbimiseks kulub keskmiselt üks tund. Registreerimise info tuleb peagi!
12.00-16.00 Muuseumi püsinäituse „TTÜ100: tippteadus ja tippteadlased“ giidiga külastus (igal täistunnil)
Näitus annab ülevaate TalTechi sajandi pikkuse ajaloo olulisematest sündmustest ja tähtsamatest teadussaavutustest. Kuigi me kõik seostame ülikooli eelkõige edukate teadustulemustega, siis kõik ettevõetud teadusprojektid ei realiseeru ega jõua tavatarbijateni. Käe saab külge panna erinevate ajajärkude teadussaavutustele.
14.00-14.45 „VOT see podcast“ live
VOT see podcast toob kuulajate ja vaatajateni spektri äärmustest pärit teemad, mida teavad alati ette vaid saatejuhid ise. Tegemist EI ole tavalise raamatu järgi podcastiga, vaid see on TalTechi tudengite vaimutuletis, mis on loodud just aja lõbusalt veetmiseks. Jagame internetimaailmaga kõike, millest meile endile rääkida meeldib. Podcasti külalised avalikustatakse peagi.
17.00-17.45 „VOT see podcast“ live @laululava
17.00-18.30 Mälumäng
Linnakupeo mälumänguvõistlust toimub sel korral Tudengimaja suures saalis. Ootame võistlema kahe- kuni kolmeliikmelisi meeskondi ja üritus on kõigile tasuta. Küsimused on varia-stiilis ning kaetud on erinevad eluvaldkonnad. Vihjeks - kuna tegemist on ikkagi TalTechi aastapäeva ja linnakupeoga, siis mõni küsimus on seotud ka Tallinna Tehnikaülikooliga. Kokku esitame 25 küsimust jaotatuna viide vooru.
Registreerimine: https://forms.gle/V4P65MPdP3K7EeHc9
18.30-20.00 Leiutajate laulupidu „Mõistuse, käe ja lauluga“
TalTechi laulupeol löövad kaasa neli laulukoori, rahvatantsuansambel Kuljus ja puhkpilliorkester. Muuhulgas on lubanud kaasa lüüa rektoraat täies koosseisus.
Kaasa laulda saavad kõik, nagu heal laulupeol ikka!
19.00-04.00 Linnakupeo afterparty (piletiga: www.fienta.com/linnakupidu2019)
JÄRELPIDU
Linnakupidu kulmineerub 10 000 ruutmeetril toimuva järelpeoga, kus astuvad üles Smilers, Singer Vinger, Öed, Jägermeistri puhkpilliorkester, Silver "AG” Orissaar ja paljude tuntud DJ-d ning vilistlasbändid! Peol on neli erinevat lava (aulas, tudengimajas, peahoone sööklas ja akadeemikute alleel) ning lisaks toidutänav parimate foodtruckidega, välikino ja palju muud põnevat. Loe lähemalt: TalTechi Linnakupeo Afterparty 2019
JÄRELPEOL OSALEMISEKS ON VAJA PILETIT
www.fienta.com/linnakupidu2019
Lisainfo: www.taltech.ee/linnakupidu